Ir-Regolament tal-Kunsill (KEE) Nru 1214/91
tas-7 ta' Mejju 1991
dwar il-klassifikazzjoni ta' ċerti prodotti fn-nomenklatura maghquda
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabilixxi l-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 2658/87 [1] dwar it-tariffa u nomenklatura ta' statistika u dwar it-Tariffa Komuni tad-Dwana, kif l-aħħar emendata bir-Regolament (KEE) Nru 315/91 [2], u b'mod partikolari l-Artikolu 9,
Billi biex tiġi żgurata l-applikazzjoni uniformi tan-nomenklatura magħquda annessa ma' l-imsemmi Regolament, huwa meħtieġ li jiġu addottati miżuri dwar il-klassifikazzjoni ta' l-oġġetti li għalihom jirreferi l-Anness li jinsab ma’ dan ir-Regolament;
Billi r-Regolament (KEE) Nru 2658/87 niżżel ir-regoli ġenerali għall-interpretazzjoni tan-nomenklatura magħquda u dawn ir-regoli japplikaw ukoll għal kull nomenklatura oħra li hija bbażata fuqha kollha kemm hi jew parti minnha jew li jżidu subdiviżjonijiet addizzjonali magħha u li hija stabbilita b'dispożizzjonijiet speċifiċi tal-Komunità, biex l-applikazzjoni tat-tariffa jew miżuri oħra dwar il-kummerċ fl-oġġetti;
Billi, skond l-imsemmija regoli ġenerali, l-oġġeti deskritti fl-kolonna 1 annessa mar-Regolament preżenti għandhom ikunu klassifikati taħt il-kodifiċi NM xierqa indikati fil-kolonna 2, bis-saħħa tar-raġunijiet imniżżla fil-kolonna 3;
Billi l-miżuri li għalihom jipprovdi dan ir-Regolament jaqblu ma' l-opinjoni tal-Kumitat tan-Nomenklaturi,
ADOTTAT DAN IR-REGOLAMENT:
Artikolu 1
L-oġġetti deskritti fil-kolonna 1 tat-tabella annessa huma issa klassifikati fin-nomenklatura magħquda taħt il-kodiċi NM xierqa indikati fil-kolonna 2 ta' l-imsemmija tabella.
Artikolu 2
Dan ir-Regolament għandu jidħol fis-seħħ fil-21 jum li jiġi wara dak li fih jiġi ppublikat fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, fis-7 ta' Mejju 1991.